EkBass/fiwiki-20250220-pages-articles huggingface dataset:
Otto-Iivari Meurmanin puisto

Otto-Iivari Meurmanin puisto Helsingin Käpylässä on sekä yleinen puisto että viereisen peruskoulun piha. Noin 1,2 hehtaarin laajuista puistoa rajaavat Pohjolankatu ja Kullervonkatu. Käpylän pelastusasema sijaitsee puiston kaakkoispuolella. Puisto on nimetty asemakaavaopin professorin Otto-Iivari Meurmanin mukaan. Käpylän vanhassa keskustassa olevan puiston ympäristön talot on rakennettu 1950-luvulla. Huonoon kuntoon päässyt puisto kunnostettiin 2000-luvun ensimmäisen vuosikymmenen puolivälissä ympäristöönsä soveltuvaan henkeen, kunnostus valmistui 2005. Puisto palkittiin kunniamaininnalla Vuoden ympäristörakenne -kilpailussa vuonna 2007. Peruskorjauksen suunnittelusta vastasivat Matti Liski ja Tiina Perälä maisema-arkkitehtitoimisto Näkymästä. Puisto jakaantuu useaan osaan. Koilliskulmassa on männikköinen mäki. Lounaiskulmassa lähinnä Pohjolankadun ja Kullervonkadun risteystä on laaja nurmikenttä. Koulurakennuksen eteläpuolella on puiston leikkikenttä ja kaakossa ovat 1960-luvulla rakennetut pallokentät, joita peruskorjauksessa pienennettiin. Nurmikentän ja pallokenttien välissä on puistolle puutarhamaisen ilmeen antava perenna-alue. == Lähteet == == Aiheesta muualla == Luokka:Helsingin puistot Luokka:Käpylä
Kesäampumahiihdon maailmanmestaruuskilpailut 2014

Kesäampumahiihdon maailmanmestaruuskilpailut 2014 järjestettiin 21.-24.8.2014 Venäjän Tjumenissa. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut. == Kilpailuohjelma == Ohjelmassa oli 5 kilpailutapahtumaa. Kilpailut eivät vaikuttaneet maailmancupiin. Päivä Pikakilpailu Takaa-ajo Sekaviesti 21.8. ● 23.8. ●● 24.8. ●● == Miehet == ===10 km pikakilpailu=== Sija Maa Kilpailija Aika/ohilaukaukset 1 Ondřej Moravec 24.30,8 / (0+1) 2 Michael Rösch + 6,5 / (1+1) 3 Martin Otčenáš + 12,9 / (0+1) ===12,5 km takaa-ajo=== Sija Maa Kilpailija Aika/ohilaukaukset 1 Michael Rösch 32.53,1/ (2+0+0+0) 2 Klemen Bauer + 26,8 / (1+0+1+1) 3 Krasimir Anev + 32,0 / (0+0+0+0) == Naiset == ===7,5 km pikakilpailu=== Sija Maa Kilpailija Aika/ohilaukaukset 1 Teja Gregorin 21.41,2 / (1+0) 1 Krystyna Guzik 21.41,2 / (1+0) 3 Tang Jialin + 5,3 / (0+1) ===10 km takaa-ajo=== Sija Maa Kilpailija Aika/ohilaukaukset 1 Teja Gregorin 29.07,8 / (0+0+1+0) 2 Valja Semerenko + 21,6 / (1+0+1+1) 3 Tang Jialin + 47,3 / (1+0+1+0) == Sekaviesti 2x6+2x7,5 km == Sija Maa Joukkue Aika / Sakkokierrokset \+ varapatruunat 1 Veronika Vitková, Gabriela Soukalová, Ondřej Moravec, Michal Šlesingr 1:13.01,1 / (0+3) 2 Iryna Varvynets, Valja Semerenko, Artem Pryma, Serhi Semenov + 1.47,8 / (0+8) 3 Andreja Mali, Teja Gregorin, Klemen Bauer, Lenart Oblak + 2.48,7 / (2+12) == Mitalitaulukko == Sija Maa 1 2 1 1 4 2 2 0 0 2 3 1 1 0 2 4 1 0 0 1 5 0 2 0 2 6 0 0 2 2 7 0 0 1 1 0 0 1 1 == Lähteet == * IBU Season Guide 2014-2014 (sivu 131) == Aiheesta muualla == * IBU:n tulospalvelu Luokka:Ampumahiihdon maailmanmestaruuskilpailut Luokka:Vuoden 2014 ampumahiihto Luokka:Venäjän ampumahiihto Luokka:Tjumenin alue
Keisarinmänty

thumb|275px|Keisarinmänty toukokuussa 2016. thumb|175px|Keisarinmännyn runko haarautuu noin metrin korkeudelta. Keisarinmänty on Hämeenlinnassa Pikku- Parolassa sijaitseva rauhoitettu mänty. Puun iäksi on arvioitu jopa 400 vuotta ja se on rungon paksuudella mitattuna Suomen suurin metsämänty. Puun ympärysmitta on 548 senttimetriä. Dendrologian Seuran tietojen mukaan puun ympärysmitta 0,7 metrin korkeudelta on 496 senttimetriä, latvuksen halkaisija on mittaussuunnasta riippuen 17–20 metriä ja männyn korkeus on 11,5 metriä. Perimätiedon mukaan Parolannummen kentällä joukkoja katselmoineet Ruotsin kuninkaat Kustaa III ja Kustaa IV Aadolf ovat aterioineet puun varjossa ja tällä perusteella puuta alettiin kutsua Kuninkaanmännyksi. Kustaa III kävi Parolannummella kesäkuussa 1783 ja Kustaa IV Aadolf kesällä 1802. Suomen sodan aikana 1808 kerrotaan erään rakuunan piilottaneen yksikkönsä lipun puussa olleeseen koloon ja tämän vuoksi puuta kutsuttiin myös Rakuunanmännyksi. Nykyisen nimensä puu sai 1800-luvulla kun Venäjän keisarit Aleksanteri I ja Aleksanteri II ruokailivat Parolassa käydessään puun juurella. Aleksanteri I kävi Parolassa 1819 ja Aleksanteri II 29. heinäkuuta 1863. Aleksanteri II:n vierailun aikana puun juurella pidettiin suuret juhlat ja samalla mänty sai nimensä. Pikku-Parolassa sijainneen Kiltin tilan isäntä Väinö Kiltti teki 1900-luvun alussa puun ympärille suoja-aidan. Puu rauhoitettiin 1957. == Lähteet == * Yle uutiset 29.7.2013 : Mistä löytyvät Suomen suurimmat puut? * Häme-Wiki : Pikku-Parolan Keisarinmänty * Esoteerinen maantiede ja periferiaterapia 20.8.2008 : Keisarinmänty: esoteerisen maantieteen retkiraportti === Viitteet === == Aiheesta muualla == * "Jos kielin voisi kertoa..." niin mitä tietäisi Parolan "Keisarimänty"?, Hakkapeliitta, 03.10.1933, nro 40, s. 12, Kansalliskirjaston digitaaliset aineistot Luokka:Suomen puuyksilöt Luokka:Hämeenlinnan luonto Luokka:Pikku-Parola Luokka:Mänty-yksilöt
Kesäampumahiihdon maailmanmestaruuskilpailut 2013

Kesäampumahiihdon maailmanmestaruuskilpailut 2013 järjestettiin 18.-21.7.2013 Italian Forni Avoltrissa. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut. == Kilpailuohjelma == Ohjelmassa oli 5 kilpailutapahtumaa. Kilpailut eivät vaikuttaneet maailmancupiin. Päivä Pikakilpailu Takaa-ajo Sekaviesti 18.7. ●● 20.7. ●● 21.7. ●● == Miehet == ===10 km pikakilpailu=== Sija Maa Kilpailija Aika/ohilaukaukset 1 Lukas Hofer 25.25,2 / (1+0) 2 Tomáš Hasilla + 26,8 / (0+1) 3 Simon Kočevar + 30,4 / (0+1) ===12,5 km takaa-ajo=== Sija Maa Kilpailija Aika/ohilaukaukset 1 Klemen Bauer 34.29,7 / (1+0+1+1) 2 Lukas Hofer + 9,4 / (2+1+1+1) 3 Markus Windisch + 11,2 / (0+0+1+0) == Naiset == ===7,5 km pikakilpailu=== Sija Maa Kilpailija Aika/ohilaukaukset 1 Dorothea Wierer 23.37,2 / (0+1) 2 Jitka Landová + 11,7 / (1+2) 3 Karin Oberhofer + 41,6 / (2+1) ===10 km takaa-ajo=== Sija Maa Kilpailija Aika/ohilaukaukset 1 Jitka Landová 32.07,1 / (0+1+0+4) 2 Anna Bolygina + 2.34,3 / (1+2+2+0) 3 Victoria Padial Hernández + 3.02,1 / (2+0+1+1) == Sekaviesti 2x6+2x7,5 km == Sija Maa Joukkue Aika / Sakkokierrokset \+ varapatruunat 1 Aleksandra Alikina, Olga Šesterikova, Aleksander Šreider, Andrei Prokunin 1:18.00,8 / (2+12) 2 Alexia Runggaldier, Nicole Gontier, Benjamin Plaickner, Giuseppe Montello + 8,3 / (1+12) 3 Paulína Fialková, Terézia Poliaková, Matej Kazár, Miroslav Matiaško + 2.11,5 / (4+15) == Mitalitaulukko == Sija Maa 1 2 2 2 6 2 1 1 0 2 1 1 0 2 4 1 0 1 2 5 0 1 1 2 6 0 0 1 1 == Aiheesta muualla == * IBU:n tulospalvelu Luokka:Ampumahiihdon maailmanmestaruuskilpailut Luokka:Vuoden 2013 ampumahiihto Luokka:Italian ampumahiihto Luokka:Udinen maakunta
2,4-tolueenidiamiini

2,4-Tolueenidiamiini eli 2,4-diaminotolueeni (C7H10N2) on aromaattinen amiini. Yhdistettä käytetään polymeerien ja väriaineiden valmistuksessa. 2,4-Tolueenidiamiinin kanssa isomeerisia yhdisteitä ovat 2,3-, 2,5-, 2,6-, 3,4- ja 3,5-tolueenidiamiinit. == Ominaisuudet == 2,4-Tolueenidiamiini on huoneenlämpötilassa valkoista kiteistä ainetta. Yhdiste liukenee veteen ja erityisen hyvin kuumaan veteen. Veden lisäksi myös orgaaniset liuottimet kuten etanoli, asetoni ja dietyylieetteri liuottavat 2,4-tolueenidiamiinia. Yhdisteen reaktiot ovat tyypillisiä aromaattisille amiineille, esimerkiksi hapot muodostavat sen kanssa reagoidessaan suolan.Robert A. Smiley: Phenylene- and Toluenediamines, Ullmann's Encyclopedia of Industrial Chemistry, John Wiley & Sons, New York, 2000. Viitattu 14.6.2014 == Valmistus ja käyttö == 2,4-Tolueenidiamiinia syntetisoidaan pelkistämällä 2,4-dinitrotolueenia vedyn avulla. Katalyyttinä prosessissa käytetään Raney-nikkeliä, johon on voitu lisätä myös muita siirtymämetalleja, kuten rautaa, kobolttia tai kuparia. Reaktiossa muodostuva tuote puhdistetaan tislaamalla.Anthony R. Cartolano: Toluenediamine, Kirk-Othmer Encyclopedia of Chemical Technology, John Wiley & Sons, New York, 2005. Viitattu 14.6.2014 Suurin 2,4-tolueenidiamiinin käyttökohde on tolueenidi-isosyanaatin valmistus reaktiolla fosgeenin kanssa. Tätä yhdistettä käytetään uretaanipolymeerien valmistuksessa. Yhdisteestä voidaan valmistaa myös ureajohdannaisia, väriaineita ja hydraulisia nesteitä. Lisäksi yhdistettä voidaan käyttää lisäaineena eetterihartseissa ja hiusväreissä. == Myrkyllisyys == 2,4-Tolueenidiamiini ärsyttää hengitysteitä, ihoa ja silmiä. Aineelle altistumisesta voi aiheuttaa yskää, kurkkukipua, vaikeutunutta hengitystä ja methemoglobiinin muodostumista, joka johtaa ihon sinistymiseen. Yhdiste on karsinogeeninen.. Viitattu 14.6.2014 == Lähteet == == Aiheesta muualla == *Human Metabolome Database (HMDB): 2,4-Toluenediamine *Kyoto Encyclopedia of Genes and Genomes (KEGG): 2,4-Diaminotoluene *ChemBlink: 2,4-Diaminotoluene Luokka:Aromaattiset yhdisteet
Melvin

Melvin on pääasiassa englanninkielisissä maissa esiintyvä miehen etunimi, joka Skotlannissa esiintyy myös sukunimenä. Suomessa nimi Melvin on Digi- ja väestötietoviraston tietojen mukaan annettu vuoden 2019 loppuun mennessä 345 henkilölle, joista noin puolet on syntynyt 2010-luvulla. Vuodesta 2015 lähtien Melvinin nimipäivä on suomen­ruotsalaisen kalenterin mukaan 14. kesäkuuta. == Nimen alkuperä == Alkuperältään Melvin on mies­puolinen vastine naisen­nimille Malvina, joka esiintyy myös muodossa Melvina,, Saksassa myös Malwine. Nimen Malvina alku­perästä on useita selityksiä. Sen on arveltu johtuvan muinais­germaanisista sanoista mahal ja wini, jolloin se merkitsisi oikeuden ystävää. Toisen selityksen mukaan nimi on alkujaan kelttiläinen ja perustuu gaelin kielen sanaan maolmhin, joka merkitsee sileää otsaa tai pehmeää lunta. == Tunnettuja Melvinejä == === Melvin sukunimenä === * Leland Melvin (s. 1964), yhdysvaltalainen insinööri ja astronautti * Rachel Melvin (s. 1985), yhdysvaltalainen näyttelijä === Melvin etunimenä === * Melvin Burgess (s. 1954), brittiläinen nuortenkirjailija * Melvin Calvin (1911–1997), yhdysvaltalainen kemisti, Nobelin kemianpalkinnon saaja * Melvin Foster (s. 1971), yhdysvaltalainen nyrkkeilijä * Melvin Frank (1913–1988), yhdysvaltalainen elokuvaohjaaja ja -käsikirjoittaja * Melvin Glover, Melle Mel (s. 1961), yhdysvaltalainen hip hop -artisti * Melvin Hanka, yhdysvaltalainen uskonnollinen johtaja, auneslaisuudesta eronneen hankalaisuuden perustaja * Melvin Jones (1879–1961), yhdysvaltalainen liikemies, lionsklubin perustaja * Melvin Laird (1922–2016), yhdysvaltalainen republikaanipoliitikko ja ministeri * Melvin ”Mell” Lazarus (1927–2016), yhdysvaltalainen sarjakuvapiirtäjä * Melvin Manhoef (s. 1976), alankomaalainen vapaaottelija ja potkunyrkkeilijä * Melvin Morse, yhdysvaltalainen lastenlääkäri ja neurotieteilijä * Melvin Patton (1924–2014), yhdysvaltalainen pika- ja viestijuoksija ja olympiavoittaja * Melvin Purvis (1903–1960), yhdysvaltalainen FBI-agentti * Melvin Schwartz (1932–2006), yhdysvaltalainen fyysikko, Nobelin fysiikanpalkinnon saaja * Melvin Sheppard (1883–1942), yhdysvaltalainen keskimatkojen juoksija ja olympiavoittaja * Melvin Small (s. 1939), yhdysvaltalainen historioitsija * Melvin Steinberg (s. 1933), yhdysvaltalainen demokraattipoliitikko * Melvin Alvah Traylor junior (1915–2008), yhdysvaltalainen lintutieteilijä === Kuvitteellisia Melvinejä === * Melvin Dummard, huoltoasemanomistaja elokuvassa Puhtaana käteen (Melvin and Howard) * Melvin Potter, Gladiaattori, parannuksen tehnyt superroisto Marvel Comicsin sarjakuvissa * Melvin Van Horne, Sideshow Mel, piirroshahmo tv-sarjassa Simpsonit == Lähteet == Luokka:Etunimet Luokka:Sukunimet
Natura (Non Facit Saltus)

thumb|Teos kuvattuna vuonna 2013. Natura (Non Facit Saltus) on kuvanveistäjä Kimmo Kaivannon ympäristötaideteos, joka julkistettiin vuonna 1991 sijaintipaikallaan SOK-yhtymän pääkonttorin Ässäkeskuksen sisäpihalla Helsingin Vallilassa. Teos purettiin maaliskuussa 2022 alueen peruskorjauksen vuoksi, mutta siitä tehtiin rekonstruktio samalle paikalle. Taideteoksen nimi ”Natura (Non Facit Saltus)” viittaa siihen, ettei luonto kehity yhtäkkiä hyppäyksittäin. Teokseen kuuluu kolme tasaisesta teräsbetonipinnasta asteittain kohoavaa kumparetta: ensimmäinen on pullistuma, toinen on murtanut betonin rikki ja kolmannesta työntyy kasveja. Teoksen sävy on ironinen ja kuvaa sitä miten luonto voittaa vastukset. Teoksen muodot ja geometrinen toimistorakennuksen sisäpiha muodostavat kontrastin. Taideteoksen materiaalit ovat teräsbetoni ja marjatuomipihlajat. Teos on aidattu matalalla ketjuaidalla. == Lähteet == Luokka:Helsingin patsaat ja veistokset Luokka:Vallila
The Perfect Cult

The Perfect Cult on ruotsalaisen industrial metal -yhtye Deathstarsin neljäs studioalbumi. Se julkaistiin 13. kesäkuuta 2014 levymerkillä Nuclear Blast. == Kappaleet == # # # # # # # # # # === Limited Edition === # * # # == Kokoonpano == * Whiplasher Bernadotte – laulu * Nightmare Industries – kitara, koskettimet * Skinny Disco – basso * Vice – rummut == Arvostelut == * Metal Temple: Metal Temple * Soundi: Soundi == Lähteet == Luokka:Vuoden 2014 albumit Luokka:Deathstarsin albumit
Esoteric Warfare

Esoteric Warfare on black metal -yhtye Mayhemin viides studioalbumi, joka julkaistiin kesäkuussa 2014. Albumi on yhtyeen ensimmäinen, jolla mukana soittaa kitaristi Teloch. Albumi nousi Suomen virallisen listan sijalle 32. == Kappaleet == # # # # # # # # # # == Kokoonpano == * Necrobutcher – bassokitara * Hellhammer – rummut * Attila Csihar – laulu * Teloch – kitara \+ * Zbigniew Bielak – grafiikka * Maor Appelbaum – masteroija == Arvostelut == * Imperiumi.net: Imperiumi.net: Levyarvio * Kaaoszine.fi: 8/10Kaaoszine: Levyarvio * Metacritic: 69/100Metacritic: Reviews for Esoteric Warfare by Mayhem * Metalliluola: 7+/10 * Nyt.fi: Nyt.fi: Levyarvio * Pitchfork Media: 7.6/10http://pitchfork.com/reviews/albums/19380-mayhem-esoteric-warfare/ Pitchfork Media: Album review ] * Sputnikmusic: Sputnikmusic: Staff review == Aiheesta muualla == * * == Lähteet == Luokka:Vuoden 2014 albumit Luokka:Mayhemin albumit
Lavamäki

Lavamäki on Ruskon pohjoisosassa sijaitseva kylä, jonka asutus on keskittynyt Vähäjokeen laskevan Haaraojan laakson ympärille. Lavamäki on aiemmin kuulunut Vahtoon, jonka toiseksi pohjoisin osa se oli. Jokilaaksossa sijaitsee asutuksen ympäröimiä peltoja, joista koilliseen taas kohoaa Ruskon kunnan korkein kohta Lavamäki. Täällä sijaitsee myös Lavamäen näköalapaikka. Kylästä länteen ja pohjoiseen sijaitsee laajoja suoalueita: lännessä Kangenmiekka ja pohjoisessa Kurjenrahkan kansallispuistoon kuuluva Vajosuo. == Rakennuskanta == Lavamäestä alkoi muodostua Vahdon toinen kuntakeskus 1910-luvulla. Kylässä on sijainnut ylä- ja alakoulu sekä osuuskauppa; kyläkeskus valmistui lopulliseen muotoonsa 1930-luvulle tultaessa. Palvelut alkoivat kuitenkin vähentyä 1960- ja 1970-lukujen vaihteessa, jolloin lakkautettiin sekä osuuskauppa että kansakoulut. Parhaiten Lavamäki tunnettaneen kylätalostaan, joka on entinen rukoushuone. Rakennus rakennettiin vuonna 1908, ja sitä käytettiin alkuperäiseen tarkoitukseensa 1970-luvulle asti. Kylässä on lisäksi säilynyt useita 1880- ja 1920-luvuilta peräisin olevia asuinrakennuksia. == Historia == Lavamäen kylä asutettiin Vahdon kylistä viimeisenä. Ensimmäinen maininta Lavamäen asutuksesta on 1760-luvulta, jolloin siellä mainitaan sijainneen Hakala-niminen uudistila. Alun perin Lavamäki ja sen vieressä sijaitseva Järvijoki tunnettiin Vahdon korpikulmana, joka oli alueen nimenä vielä 1910-luvulla. Lavamäessä sijaitsi vielä 1800-luvulla yhteismetsiä, joihin oli nautintaoikeus paitsi vahtolaisilla myös naapuripitäjien asukkailla. Tämän lisäksi valtiolla oli alueella myös omat kruununmetsänsä. Poikkeuksellisten maanomistusolojen takia Lavamäki säilyi pitkään asuttamattomana, vaikka sen metsiä ja niittyjä hyödynnettiinkin. Tämän johdosta Lavamäessä oli vielä 1950-luvulla useiden eri lähikuntien enklaaveja. Lavamäkeen on kaavoitettu viime vuosikymmeninä uusia tontteja, mutta kylän kunnallisia palveluita ei juurikaan ole enää kehitetty. Kyläyhdistyksen toiminta on kylläkin ollut edelleen aktiivista. == Lähteet == == Aiheesta muualla == * Lavamäen kyläyhdistys Luokka:Vahto Luokka:Varsinais-Suomen maakunnan kylät
Mosquito (jalkapalloilija)

Thiago Rodrigues da Silva tunnetaan paremmin taiteilijanimellä Mosquito (s. 6. tammikuuta 1996), on brasilialainen jalkapalloilija, joka edustaa Espanjan Segunda Divisiónissa pelaavaa UE Llagosteraa. 174 senttimetriä pitkä Mosquito on pelipaikaltaan keskushyökkääjä. Hän on pelannut myös Brasilian alle 17-vuotiaiden maajoukkueessa, jonka riveissä hän teki neljä maalia vuoden 2013 alle 17-vuotiaiden MM-kisoissa. Brasilia putosi puolivälierissä rangaistuspotkukilpailussa Meksikolle. UE Llagosteran lisäksi Mosquito on pelannut myös kotimaansa Série A:n Atlético Paranaensessa ja Club de Regatas Vasco da Gamassa. Mosquiton ja muiden nuorten brasilialaisjalkapalloilijoiden elämää kuvattiin Ylellä kesäkuussa 2014 näytetyssä Mata mata - unelmien jalkapallo-dokumentissa. == Lähteet == * http://www.transfermarkt.co.uk/mosquito/profil/spieler/288508#subnavi Luokka:Brasilialaiset jalkapalloilijat Luokka:Vuonna 1996 syntyneet Luokka:Elävät henkilöt
Red Devils Chojnice

Red Devils Chojnice on puolalainen futsaljoukkue, joka pelaa Puolan korkeimmalla sarjatasolla Futsal Ekstraklasa. Joukkue perustettiin 1995 . == Saavutukset == * Futsal Ekstraklasa - pahe (1): 2012/13 == Lähteet == Luokka:Puolalaiset futsalseurat Luokka:Pommerin voivodikunta
Final Masquerade

Final Masquerade on Linkin Parkin vuonna 2014 julkaistun kuudennen studioalbumin, The Hunting Party, kolmas single, joka julkaistiin 8. kesäkuuta 2014. Kappaleen ensisoitto oli MTV:llä samana päivänä. == Kappaleet == == Lähteet == Luokka:Linkin Parkin kappaleet Luokka:Vuoden 2014 kappaleet
Kawhi Leonard

Kawhi Anthony Leonard (s. 29. kesäkuuta 1991 Los Angeles, Kalifornia) on yhdysvaltalainen koripalloilija, pelipaikaltaan pieni laitahyökkääjä. Hän edustaa NBA-liigassa pelaavaa Los Angeles Clippersiä. Leonard oli vuoden 2011 NBA:n varaustilaisuuden 15. varaus. Kaudella 2013–2014 Leonard voitti San Antonio Spursissa NBA:n mestaruuden. Hänet valittiin myös finaalien arvokkaimmaksi pelaajaksi. Vuosina 2015 ja 2016 Leonard voitti NBA:n vuoden puolustuspelaajan palkinnon.http://www.nba.com/2016/news/features/fran_blinebury/04/18/kawhi- leonard-defensive-player-of-the-year-2016/index.html Vuonna 2016 hänet myös valittiin ensimmäisen kerran NBA:n tähdistöotteluun. Kaudeksi 2018–2019 Leonard siirtyi Toronto Raptorsiin. Hän voitti kauden päätteeksi Raptorsissa mestaruuden ja jälleen finaalien arvokkaimman pelaajan palkinnonhttps://www.espn.com/nba/recap?gameId=401134820. Kaudeksi 2019–2020 hän siirtyi Los Angeles Clippersiin. == Muuta == Leonardin isä Mark ammuttiin kuoliaaksi vuonna 2008 hänen omistamassaan autopesulassa Comptonissa, Kaliforniassa. Hän oli kuollessaan 43-vuotias. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Julian Wruck

Julian Wruck (s. 6. heinäkuuta 1991 Brisbane, Queensland Viitattu 14.6.2014.) on australialainen kiekonheittäjä. Wruck on opiskellut ja harjoitellut Yhdysvalloissa Texas Techin sekä UCLA:n yliopistoissa. Hänen ensimmäiset aikuisten arvokisansa olivat vuoden 2012 olympialaiset, joissa hän ei kuitenkaan selvinnyt karsinnasta loppukilpailuun. ==Henkilökohtaiset ennätykset== Lähde: IAAF * Kiekonheitto: 68,16 (2013) ==Lähteet== Luokka:Australialaiset kiekonheittäjät Luokka:Vuonna 1991 syntyneet Luokka:Elävät henkilöt
Richard Ayoade

Richard Ellef Ayoade (; s. 23. toukokuuta 1977 Lontoo) on brittiläinen käsikirjoittaja, näyttelijä ja ohjaaja, joka on näytellyt muun muassa roolissa televisiosarjassa IT-porukka ja ohjannut kehutun elokuvan The Double. == Tausta == Richard Ayoade syntyi Lontoossa Whipps Crossissa. Hänen sukujuurensa ovat kansainväliset: isä Layide Ade Laditi Ayoade on nigerialainen ja äiti Dagny Amalie o.s. Baassuik on norjalainen. Perhe muutti Ipswichiin, kun Richard oli nuori. Ayoade kävi koulunsa Ipswichissä ja opiskeli sen jälkeen Cambridgen yliopiston St Catharine’s Collegessa oikeustiedettä vuosina 1995–1998. Hän aloitti näyttelemisen jo opiskeluaikanaan Footlights- harrastelijateatterissa ja kirjoitti teatterille näytelmiä. == Ura == ===Näyttelijänä=== Televisiouransa Ayoade aloitti vuonna 2004, kun hänen ja Matthew Holnessin kauhukomediasarja Garth Marenghi’s Darkplace pääsi Channel 4:n ohjelmistoon. Hänellä oli myös pieni rooli elokuvassa Peter Sellersin elämä. Vuonna 2006 alkanut tilannekomedia IT-porukka teki hänestä kuuluisan. Hänen roolinsa Maurice Mossina palkittiin Monte Carlossa vuonna 2008, ja vuonna 2013 roolityö palkittiin Baftalla. Vuonna 2012 Ayoade näytteli toimintakomediassa Korttelivahdit. Syksyllä 2013 hän ryhtyi toiseksi kapteeniksi komedialliseen paneelikeskusteluohjelmaan Was It Something I Said? === Ohjaajana === Ayoade on ohjannut kaksi näytelmäelokuvaa. Esikoisohjaus Submarine (2010) perustuu Joe Dunthornen samannimiseen romaaniin, walesilaisen nuorukaisen kasvukertomukseen. Elokuvan The Double (2013) päärooleissa esiintyvät Jesse Eisenberg ja Mia Wasikowska, ja elokuvassa nähdään Dannyn lauluesitys kohtauksessa, joka parodioi Aki Kaurismäen elokuvatyyliä. === Kirjailijana === Ayoade on kirjoittanut kirjan Ayoade on Ayoade: a Cinematic Odyssey (2015), jossa hän parodioi Directors on Directors -sarjan elokuva- aiheisia kirjoja. Kirjassaan Ayoade on Top (2019) hän analysoi kriitikoiden arvostusta vaille jääneen elokuvan Huippunäkymät (2003) ja pyrkii korottamaan teoksen ansaitulle paikalleen kulttuurin kaanonissaprospect Magazinehttps://www.rottentomatoes.com/m/view_from_the_top. ==Yksityiselämä== Richard Ayoaden puoliso on ollut Lydia Fox vuodesta 2007, ja heillä on yksi tytär. ==Lähteet== Luokka:Brittiläiset näyttelijät Luokka:Brittiläiset elokuvaohjaajat Luokka:Brittiläiset koomikot Luokka:Vuonna 1977 syntyneet Luokka:Elävät henkilöt
Rory Calhoun

thumb|Rory Calhoun televisiosarjassa The Texan. Rory Calhoun (oikealta nimeltään Francis Timothy McCown, 8. elokuuta 1922 Los Angeles – 28. elokuuta 1999 Burbank) oli yhdysvaltalainen elokuva- ja televisionäyttelijä. Ennen näyttelijänuraansa Calhoun toimi nyrkkeilijänä, metsurina, rekkakuskina ja karjapaimenena. Hänen esikoiselokuvansa oli Something for the Boys vuonna 1944. Pitkä ja komea mies esitti pääosia westerneissä kuten Joki, jolta ei ole paluuta (River of No Return, 1954) ja näytteli televisiosarjassa The Texan (1958–1960). Hänen tunnetuimpia elokuviaan ovat Laulu sydämessäni (With a Song in My Heart, 1952) ja Kuinka miljonääri naidaan (1953). ==Elokuvia== * Sheriffin tytär, 1950 * Tapaamme Miamissa, 1951 * Laulu sydämessäni, 1952 * Kuinka miljonääri naidaan, 1953 * Joki, jolta ei ole paluuta, 1954 * Taistelu Rhodoksesta, 1961 ==Aiheesta muualla== * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1922 syntyneet Luokka:Vuonna 1999 kuolleet
Markus Lindahl

Markus Johan Erik Lindahl (s. 23. tammikuuta 1975) on aktiiviuransa lopettanut suomalainen pikajuoksija. Hän edusti koko uransa ajan HIFK-Friidrottia ja hänen valmentajanaan toimi vuodesta 1992 lähtien Petteri Jouste. Lindahl saavutti SM-pronssia 100 metrillä vuonna 1996 sekä pronssia 200 metrillä vuonna 1994. Hän edusti Suomea Helsingin vuoden 1994 EM-kisoissa juosten 200 metriä, mutta putosi alkuerässä. Virallisissa kilpailuissa hän ei ole esiintynyt vuoden 1997 jälkeen. ==Henkilökohtaiset ennätykset== * 60 metriä: 7,02 (1992) * 100 metriä: 10,55 (1996) * 200 metriä: 21,12 (1996) == Yksityiselämä == Urheilu-uran jälkeen Markus Lindahl avioitui ruotsalaisen Frida Hedströmin kanssa. Heidän tyttärensä Nora on myös yleisurheilija lajeinaan pikamatkat. Markus Lindahl on asunut Suomessa, Ruotsissa ja Luxemburgissa, joissa hän on työskennellyt pankkialalla. Hän kirjoitti ylioppilaaksi Vöyrin yhteislukiossa. Sen jälkeen hän opiskeli Yhdysvalloissa Texasin yliopiston Arlingtonin yksikössä liiketaloutta sekä sen jälkeen Hanken Svenska handelshögskolanissa Helsingissä ja Göteborgin yliopistossa rahoitusta. Työelämässä hän on ollut Nordean ja Swedbankin palveluksessa. Näiden jälkeen hän on työskennellyt Frontier Solutions-rahoitusyhtiössä Luxemburgissa. == Lähteet == Luokka:Suomalaiset pikajuoksijat Luokka:Suomenruotsalaiset henkilöt Luokka:Suomalaiset pankinjohtajat Luokka:Vuonna 1975 syntyneet Luokka:Elävät henkilöt
Jukka Vähä-Vahe

Yrjö Jukka Vähä-Vahe (s. 12. helmikuuta 1965 Turku) on aktiiviuransa lopettanut suomalainen kestävyysjuoksija. Hän edusti koko kilpailu-uransa ajan Maarian Mahtia. Aikuisten SM-kisoista Vähä-Vahe saavutti kaikkiaan seitsemän mitalia. Maratonilla hän saavutti kaksi hopeaa vuosina 1996 ja 1998, puolimaratonilla hopeaa vuonna 1997 sekä 20 kilometrin tiejuoksussa kolme hopeaa vuosina 1990, 1993 ja 1995 sekä pronssia vuonna 1992. Kansainvälisissä kilpailuissa Vähä-Vahe on edustanut Suomea kahteen otteeseen. Vuonna 1994 Helsingissä järjestetyissä EM-kisoissa hän oli maratonilla sijalla 47. ja vuonna 1993 puolimaratonin MM-kisoissa sijalla 79. Virallisissa kilpailuissa Vähä-Vahe ei ole esiintynyt vuoden 2001 jälkeen. == Lähteet == Luokka:Suomalaiset kestävyysjuoksijat Luokka:Vuonna 1965 syntyneet Luokka:Elävät henkilöt
Pekka Rantakari

Pekka Osmo Kalevi Rantakari (s. 17. syyskuuta 1968) on aktiiviuransa lopettanut suomalainen kestävyysjuoksija. Hän edusti koko uransa ajan Helsingin Kisa-Veikkoja ja hänen valmentajanaan toimi Mikael Fogelholm. Aikuisten SM-kisoista Rantakari saavutti yhden mitalin ollen maratonin pronssilla vuonna 1996. Virallisissa kilpailuissa hän ei ole esiintynyt vuoden 2011 jälkeen. == Lähteet == Luokka:Suomalaiset kestävyysjuoksijat Luokka:Vuonna 1968 syntyneet Luokka:Elävät henkilöt
Reima Venhe

Reima Venhe (s. 5. marraskuuta 1972) on aktiiviuransa lopettanut suomalainen pituushyppääjä. Hän edusti vuodesta 2005 lähtien Joensuun Katajaa ja tuota ennen hänen seuraan oli Ikaalisten Urheilijat. Kalevan kisoista Venhe saavutti pituushypyn pronssia vuonna 1996. Virallisissa kilpailuissa hän ei ole esiintynyt vuoden 2007 jälkeen. == Lähteet == Luokka:Suomalaiset pituushyppääjät Luokka:Vuonna 1972 syntyneet Luokka:Elävät henkilöt
Petri Nykänen

Petri Antero Nykänen (s. 6. huhtikuuta 1973 Ähtäri) on aktiiviuransa päättänyt suomalainen kymmenottelija. Seuratasolla hän edusti Ähtärin Urheilijoita ja vuodesta 2003 lähtien Tampereen Pyrintöä. Hänen valmentajanaan toimi vuoteen 1995 asti Raimo Kuoppa-aho ja vuodesta 1996 Antti Haapalahti. Kalevan kisoista Nykänen saavutti kymmenottelussa kaksi mitalia; hopeaa vuonna 1996 ja pronssia vuonna 1995. Lisäksi hän saavutti sisäratojen SM-kisoista kaikkiaan viisi mitalia. Seitsenottelusta hän saavutti kaksi kultaa vuosina 1997 ja 1999 sekä kaksi pronssia vuosina 1995 ja 1996, minkä lisäksi hän voitti seiväshypyn pronssia vuonna 1996, sekä Suomen mestaruuden alle 23-vuotiaiden 10-ottelussa 1995. Virallisissa kilpailuissa hän ei ole esiintynyt vuoden 2003 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1973 syntyneet Luokka:Elävät henkilöt
Pekka Lahtinen

Pekka Ilmari Lahtinen (s. 30. joulukuuta 1970 Jämsä) on aktiiviuransa päättänyt suomalainen kymmenottelija. Seuratasolla hän edusti vuodesta 1992 lähtien Tampereen Pyrintöä ja hänen valmentajanaan toimi vuodesta 1987 lähtien Juha Flinck. Kalevan kisoista Lahtinen saavutti kymmenottelun hopeaa vuonna 1994 sekä kaksi pronssia vuosina 1993 ja 1996. Lisäksi hän saavutti sisäratojen SM-kisoista seitsenottelussa kolme hopeaa vuosina 1992, 1994 ja 1996 sekä pronssia vuonna 1993. Virallisissa kilpailuissa hän ei ole esiintynyt vuoden 2011 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1970 syntyneet Luokka:Elävät henkilöt
Tuomo Keski-Ojala

Tuomo Reijo Juhani Keski-Ojala (s. 21. kesäkuuta 1961 Kannus) on aktiiviuransa päättänyt suomalainen kestävyysjuoksija. Hän edusti vuodesta 1996 lähtien Teivo Stayersia ja vastasi koko uransa ajan itse omasta valmennuksestaan. Kalevan kisoista Keski-Ojala saavutti 10 000 metrin juoksun pronssia vuonna 1996. Lisäksi hän saavutti kaksi kultaa 20 kilometrin tiejuoksussa vuosina 1992 ja 1993 sekä pronssia 12 kilometrin maastojuoksussa vuonna 1996. Virallisissa kilpailuissa hän ei ole esiintynyt vuoden 2009 jälkeen. == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1961 syntyneet Luokka:Elävät henkilöt
Michael Tørnes

Michael Elvers Tørnes (s. 8. tammikuuta 1986 Herlev, Tanska) on tanskalainen jalkapallomaalivahti, joka edustaa Tanskan Superliigassa pelaavaa Odense BK:ta. Tørnes debytoi Brøndby IF:n edustusjoukkueessa kaudella 2009–2010 ja seuraavalla kaudella hän nousi aloituskokoonpanoon vakituisen maalivahdin Stephan Andersenin loukkaannuttua. Jäätyään vähälle peliajalle Brøndbyssä, Tørnes purki sopimuksensa ja liittyi maaliskuussa 2014 Veikkausliigassa pelanneeseen Helsingin Jalkapalloklubiin. Kauden aikana hän rikkoi Veikkausliigan ennätyksen pelattuaan 960 minuuttia perättäin päästämättä maalia. Edellinen ennätys (882 minuuttia) oli András Vilnrotterin hallussa kaudelta 2002. ==Lähteet== Luokka:Tanskalaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Kalle Hakkarainen

Kalle Pekka Antti Hakkarainen (8. joulukuuta 1940 Rautalampi – 19. toukokuuta 2014 Suolahti) oli suomalainen maratonjuoksija, joka edusti Rautalammin Urheilijoita ja myöhemmin Suolahden Urhoa. Hakkarainen juoksi vuosina 1968–1976 yli 20 maratonia. Vuonna 1971 hän juoksi ennätyksekseen siihen mennessä historian neljänneksi nopeimpana suomalaisena ajan 2.18.01,2. Samana vuonna hän sijoittui yhdeksänneksi Helsingin EM-kilpailuissa. SM-mitaleja Hakkaraiselle kertyi maratonilta neljä: kulta 1970, hopea 1971 ja pronssi 1968 sekä 1969. Hakkarainen kuoli Suolahdessa 19. toukokuuta 2014, 73-vuotiaana. == Lähteet == * === Viitteet === Luokka:Suomalaiset kestävyysjuoksijat Luokka:Vuonna 1940 syntyneet Luokka:Vuonna 2014 kuolleet
Alireza Soleimani

Alireza Soleimani Karbalaei (, 2. helmikuuta 1956 Teheran – 21. toukokuuta 2014 Teheran) oli iranilainen vapaapainija, maailmanmestari, Aasian kisojen kultamitalisti ja Aasian mestari. Pääasiassa 130 kg:n painoluokassa kilpaillut Soleimani voitti maailmanmestaruuden Martignyssa 1989 ja Aasian kisojen kultaa Soulissa 1986. MM-kilpailuissa hän sijoittui lisäksi neljänneksi vuonna 1991 ja kuudenneksi vuonna 1985. Aasian mestaruuden Soleimani voitti viidesti, minkä lisäksi hän saavutti yhden AM-pronssin. Kesäolympialaisissa Soleimani kilpaili kahdesti, Montréalissa 1976 ja Barcelonassa 1992, joista jälkimmäisessä sijoittui kuudenneksi. Barcelonassa Soleimani toimi Iranin lipunkantajana.Olympics at Sports-Reference.comiat.uni-leipzig.de Soleimani kuoli 58-vuotiaana sydäninfarktiin Teheranissa 21. toukokuuta 2014.http://english.farsnews.ir/newstext.aspx?nn=13930231000464 == Lähteet == * Alireza Soleimani Bio, Stats and Results Olympics at Sports-Reference.com * Soleimani Karbalayee, Ali Reza (IRI) iat.uni-leipzig.de * Karbalaee, Ali Reza (IRI) iat.uni-leipzig.de === Viitteet === Luokka:Iranilaiset vapaapainijat Luokka:Vuonna 1956 syntyneet Luokka:Vuonna 2014 kuolleet
Hugo Lund

Hugo Lund (2. syyskuuta 1872 Hämeenlinna – 11. joulukuuta 1915 Porvoo) oli suomalainen opettaja ja Suomen ensimmäinen sinologi. Lundin vanhemmat olivat kelloseppä Ferdinand Lund ja Agnes Vilhelmina Lindholm. Hän pääsi ylioppilaaksi 1889 Hämeenlinnan lyseosta ja opiskeli Helsingin yliopistossa valmistuen filosofian kandidaatiksi ja maisteriksi 1894. Lund opiskeli klassillista ja nykykiinaa Humboldtin yliopistossa Berliinissä ja Lontoossa. Hän oleskeli Kiinassa vuosina 1899–1901. Lund menetti matkan aikana Helsingin yliopiston kirjastoa varten keräämänsä kirjat ja muun materiaalin boksarikapinan aikana ollessaan Pekingissä kapinallisten piirittämässä lähetystökorttelissa. Hän onnistui kuitenkin hankkimaan uusia teoksia menetettyjen tilalle poikettuaan paluumatkalla Shanghaissa. Lund pystyi toimittamaan Suomeen noin 40 hyllymetriä klassillista kiinalaista kirjallisuutta ja lisäksi pienemmän määrän nykykiinalaisia tekstejä. Vuodesta 1910 alkaen Lund toimi Porvoon ruotsalaisen klassillisen lyseon suomen kielen opettajana. Lund oli naimisissa vuodesta 1889 Saima Mathilda Lindellin (1875–1941) kanssa. == Lähteet == * * Stefan Kuzay: The Colloquial Text Collection of the Finnish Sinologist Hugo Lund, Studia Orientalia 97, Helsinki 2003, pp' 127-l4O == Kirjallisuutta == * Hugo Lund Kiinassa 1899-1901 : Suomen ensimmäisen sinologin kokemuksia Kaukoidästä päiväkirjamerkintöjen sekä kirjeiden valossa ; toimittanut Harry Halén. Unholan aitta 4. Cambaluc, Helsinki 1994 Luokka:Suomalaiset kielitieteilijät Luokka:Suomalaiset sinologit Luokka:Vuonna 1872 syntyneet Luokka:Vuonna 1915 kuolleet
Dark Matter

Dark Matter on vuonna 2007 ensi-iltansa saanut Chen Shi-zhengin ohjaama draamaelokuva. Se palkittiin Sundancen elokuvajuhlilla Alfred P. Sloan -palkinnolla. Elokuvan pääosissa ovat Liu Ye, Aidan Quinn ja Meryl Streep. == Näyttelijät == == Aiheesta muualla == * Luokka:Vuoden 2007 yhdysvaltalaiset elokuvat Luokka:Yhdysvaltalaiset draamaelokuvat
Violeta Dinescu

thumb|250px|Violeta Dinescu (2005) Violeta Dinescu (s. 13. heinäkuuta 1953 Bukarest) on romanialainen säveltäjä ja professori, joka on asunut Saksassa vuodesta 1982. Hän opiskeli sävellystä kotimaassaan muun muassa Myriam Marben johdolla 1970-luvulla ja suoritti myöhemmin musikologian opintoja Heidelbergissä. Dinescu on voittanut useita palkintoja, kuten Carl Maria von Weber -palkinnon vuonna 1985 teoksella Hunger und Durst. Dinescu on opettanut Bukarestissa, Saksan kaupungeissa ja luennoitsijana myös Etelä-Afrikassa sekä Yhdysvalloissa.The Living Composers Project: Violeta Dinescu Dinescun kustantaja on Verlag Dohr. Dinescun näyttämö-, orkesteri-, kamarimusiikki-, vokaali-/kuoro- ja pianoteoksia on esitetty eri puolilla maailmaa. Näyttämöteosten joukossa ovat kamarioopperat Hunger und Durst (1985), Eréndira (1992) ja Schachnovelle (1994) sekä lastenooppera Der 35. Mai (1986). == Lähteet == Luokka:Romanialaiset säveltäjät Luokka:Oopperasäveltäjät Luokka:Romanialaiset professorit Luokka:Vuonna 1953 syntyneet Luokka:Elävät henkilöt
Rendition – poikkeuksellinen luovutus

Rendition – poikkeuksellinen luovutus (Rendtion) on vuonna 2007 ensi-iltansa saanut Gavin Hoodin ohjaama jännityselokuva. Sen pääosissa ovat Jake Gyllenhaal, Reese Witherspoon, Peter Sarsgaard, Alan Arkin ja Meryl Streep. == Näyttelijät == ==Aiheesta muualla== * * Luokka:Vuoden 2007 yhdysvaltalaiset elokuvat Luokka:Yhdysvaltalaiset jännityselokuvat Luokka:Gavin Hoodin ohjaamat elokuvat
Elvi Minkkinen

Elvi Vilhelmiina Minkkinen (3. heinäkuuta 1928 Viitasaari – 10. marraskuuta 1990) oli suomalainen 800 metrin juoksija. Hänen ennätyksensä oli 2.17,9 käsiajanotolla. Hän edusti aktiivivuosinaan Viitasaaren Viestiä. Hän oli Suomen maaottelujoukkueen jäsen vuosina 1953–1955. Hän saavutti 800 metrillä SM-kultaa vuosina 1952 ja 1953, hopeaa vuosina 1950, 1951, 1954, 1955 ja pronssia 1956. ==Lähteet== Luokka:Suomalaiset keskimatkojen juoksijat Luokka:Vuonna 1928 syntyneet Luokka:Vuonna 1990 kuolleet
Andrew Valmon

Andrew Orlando Valmon (s. 1. tammikuuta 1965 Brooklyn, NY, Yhdysvallat on yhdysvaltalainen 400 metrin juoksija. Hän opiskeli Seton Hallin yliopistossa viestintää ja valmistui vuonna 1987. Andrew Valmon on naimisissa Meredith Raineyn kanssa, joka myös on ollut olympiatason juoksija. Valmon voitti 4 × 400 metrin viestijuoksussa olympiakultaa vuoden 1988 ja 1992 olympiakisoista Soulissa ja Barcelonassa. Maailmanmestaruuskilpailuista Valmon saavutti hopeaa 1991 Tokiosta ja kultaa 1993 Stuttgartista. Sisäratojen MM-kilpailuista hän saavutti hopeaa vuonna 1991. Hänen oma ennätyksensä 44,28 s on vuodelta 1992. Urheilu-uransa jälkeen Valmon oli juoksuvalmentajana Georgetownin yliopistossa vuosina 1999–2003 ja on työskennellyt tämän jälkeen Marylandin yliopiston juoksuvalmentajana. 2012 Lontoon olympialaisissa Valmon oli Yhdysvaltain yleisurheilujoukkueen valmentaja. ==Lähteet== ==Aiheesta muualla== * Sports Reference Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1965 syntyneet Luokka:Elävät henkilöt
Abderrahim Achakhir

Abderrahim Achakhir (, s. 15. joulukuuta 1986 Mohammédia) on marokkolainen jalkapalloilija. Laitapuolustajana pelaava Achakhir edustaa Marokon GNF 1:ssä FAR Rabatia. ==Maajoukkueura== Achakhir pelasi ensimmäisen maaottelunsa Marokon paidassa 8. tammikuuta 2013 harjoitusottelussa Sambiaa vastaan.Abderrahim Achakhir national-football-teams.com Viitattu 15.6.2014 ==Lähteet== Luokka:Marokkolaiset jalkapalloilijat Luokka:Vuonna 1986 syntyneet Luokka:Elävät henkilöt
Anas Zniti

Anas Zniti (, s. 28. lokakuuta 1988 Fès) on marokkolainen jalkapalloilija. Maalivahtina pelaava Zniti edustaa Marokon Botolassa FAR Rabatia. ==Seuraura== Zniti aloitti jalkapalloilun Maghreb Fèsin junioreissa ja myöhemmin jatkoi uraansa joukkueen edustuksessa vuonna 2009. Zniti saavutti menestystä Maghreb Fès riveissä kausina 2009–2010 ja 2010–2011. Joukkue jäi toiseksi Marokon cupissa vuonna 2010, mutta sitä vastoin voitti cupin seuraavana vuotena 2011. Samana vuonna Zniti juhli CAF Confederation Cupin mestaruutta. Kesällä 2013 Zniti siirtyi FAR Rabatiin.Anas Zniti national-football-teams.com Viitattu 15.6.2014 ==Saavutukset== ===Seurajoukkueissa=== *Marokon cup: 2011 *CAF Confederation Cup: 2011 *CAF Super Cup: 2012 ===Henkilökohtaiset=== *Marokon vuoden jalkapalloilija: 2011 *Marokon vuoden jalkapalloilija (Massawi.com): 2011, 2012 *Marokon kauden paras maalivahti: 2013 ==Lähteet== Luokka:Marokkolaiset jalkapallomaalivahdit Luokka:Vuonna 1988 syntyneet Luokka:Elävät henkilöt
Sinitaivas (yhtye)

Sinitaivas on suomalainen iskelmämusiikkia soittava tanssiorkesteri, joka perustettiin vuonna 2007.https://sinitaivas.com/ ==Kokoonpano== * Juha-Matti Ahola, rummut, laulu * Jukka Lehtimäki, koskettimet, haitari * Jarno Pasma, bassokitara * Elias Marjomäki, kitarat, laulu * Tommi Jalo, trumpetti, lyömäsoittimet * Jyri Laitila, puhaltimet, lyömäsoittimet lähde ==Diskografia== * Jos antaudun (2007) * Suomen Sinitaivas (2009) * Totta ja kaunista (2011) * Laitan likoon kaiken (2014) * Sinitaivas: Parhaat (2014) * Sinisempi kuin silloin (2017) * Sierra Madre (2021) ==Lähteet== ==Aiheesta muualla== *Kotisivu Luokka:Suomalaiset iskelmäyhtyeet Luokka:Suomalaiset tanssiorkesterit *Spotify *Instagram *Facebook-sivu
Radonkaivo

Radonkaivolla on joissain tilanteissa mahdollista pienentää sisäilman radonpitoisuutta. Radonkaivo toteutetaan tyypillisesti rakennuksen ulkopuolelle. Kaivon alipaine ohjaa radonpitoisen huokosilman hallitusti pois ulospuhallusputkesta. Ennen radonkaivon asennusta tulee kohteessa olla suoritettuna asianmukaiset radonmittaukset. Puutteellisin mittauksin ei ole kannattavaa lähteä kaivoa asentamaan. Mittauksia tehdään seitsemän vuorokautta ennen ja jälkeen kaivon asennuksen. Radonkaivon ulospuhallusputki on sijoitettava aina riittävän kauas ja korkealle (kork.suositus 2m) oleskelualueista. Poistoputki suositellaan asennettavaksi rakennuksen vesikattolinjan yläpuolelle. Markkinoilla on radonkaivoja, joiden nimitys on harhaanjohtava. Monessa tapauksessa on kuitenkin kyse imupisteestä. Radonkaivo tulee asentaa aina riittävän syvälle (tyypillisesti 3–5 m), jotta virtauskentästä varmistutaan. Radonkaivot ovat jatkuvasti energiaa kuluttavia laitteita ja säännöllisesti huollettavia. Radonkaivojen oikeat säädöt varmistetaan aina mittauksin, joista tehdään pöytäkirjat. Markkinoilla on vanhan ja uuden tekniikan radonkaivoja. Uuden tekniikan kaivoissa energian kulutus on noin puolet vanhan tekniikan kaivosta. Täydellä teholla pyörivät ja vanhan tekniikan radonkaivot kuluttavat vuodessa satoja euroja sähkölaskussa ylimääräistä todelliseen tarpeeseen nähden. Radonkaivon todellista toiminta- aluetta on hankala arvioida, joten valmistajan ilmoittamia peitto-alueita ei tule suunnitellussa ottaa kirjaimellisesti. Oleellisinta on tietää lähtötiedot kaikkien kohteiden radonpitoisuudesta tarvesuunnittelua varten. Radonkaivojen toiminta saattaa häiriintyä pohjavesistä tai jäätyneistä putkistoista. Kaivojen toimintaa tulee tarkistella aina säännöllisesti mittauksin. == Katso == *Radonimuri ==Aiheesta muualla== * Maahan asennettava radonkaivo Luokka:Talonrakennus
Dunkerquen taistelu

Dunkerquen taistelu oli toisessa maailmansodassa Saksan ja liittoutuneiden joukkojen välinen Dunkerquen kaupungin hallinnasta käyty taistelu, joka alkoi 26. toukokuuta ja päättyi 4. kesäkuuta 1940 saksalaisten vallattua kaupungin vangiten 40 000 kaupungin puolustajaa. Taistelun aikana kaupungista evakuoitiin arviolta 338 226 sotilasta Britteinsaarille. ==Taustaa== Saksan hyökkäys Ranskaan alkoi 10. toukokuuta 1940. 20. toukokuuta he olivat edenneet Englannin kanaalille katkaisten brittiläiseltä siirtoarmeijalta yhdeyden Ranskan 1. armeijaan, joka piiritettiin Lilleen. Saksalaiset pysäyttivät joukkojensa etenemisen 24. toukokuuta, mikä antoi liittoutuneille aikaa järjestää ja evakuoida joukkonsa Dunkerqueen. Arviolta 400 000 liittoutuneiden sotilasta oli piiritettynä Dunkerqueen. Saksalaiset aloittivat hyökkäyksen Dunkerqueen 26. toukokuuta kaikilta rintamilta. Britit aloittivat samanaikaisesti evakuoinnin, jossa he 11 päivän ajan evakuoivat joukkonsa Englantiin. Yli 861 alusta osallistui evakuointiin. Näistä 243 upotettiin operaation aikana, mukaan lukien yhdeksän hävittäjää. Britit menettivät 177 lentokonetta puolustaessaan aluksia ja saksalaiset 240. 3\. kesäkuuta saksalaiset olivat vain kolmen kilometrin päässä kaupungista. Seuraavana päivänä brittien evakuoitua viimeisetkin joukkonsa kaupungista saksalaiset etenivät kaupungin satamaan ja nostivat hakaristilipun kaupungin valtauksen merkiksi. Viimeiset kaupunkia puolustaneet 40 000 ranskalaissotilasta antautuivat saksalaisille. Saksalaiset saivat merkittävän sotasaaliin brittien hylättyä kaiken raskaan sotakalustonsa kuten ajoneuvot ja tykit. Saaliiksi saatiin 880 kenttätykkiä, 310 suuren kaliiperin tykkiä, 500 ilmatorjuntatykkiä, 850 panssarintorjuntatykkiä, 11 000 konekivääriä, noin 700 panssarivaunua, 20 000 moottoripyörää ja 45 000 moottoroitua ajoneuvoa. Dunkerquen valtauksen jälkeen saksalaiset aloittivat Fall Rotin eli operaatio Punaisen, jossa joukot etenivät Ranskan eteläosiin. Pariisi vallattiin 14. kesäkuuta. Tulitauko solmittiin 17. kesäkuuta ja Saumurissa käydyn puolustustaistelun jälkeen Ranska antautui Saksalle 22. kesäkuuta 1940. Luokka:Taistelu Ranskasta
2,4-dinitrotolueeni

2,4-Dinitrotolueeni (C7H6N2O4) on nitrattu aromaattinen yhdiste. Sitä käytetään orgaanisessa synteesissä valmistettaessa räjähteitä ja lähtöaineita väriaineiden ja polymeerien valmistukseen. 2,4-Dinitrotolueenin kanssa isomeerisia yhdisteitä ovat 2,3-, 2,5-, 2,6-, 3,4- ja 3,5-dinitrotolueenit. == Ominaisuudet == Huoneenlämpötilassa 2,4-dinitrotolueeni on keltaisia tai oransseja kiteitä. Yhdiste liukenee vain heikosti veteen, mutta liukenee paremmin useisiin orgaanisiin liuottimiin ja hiilidisulfidiin. Kuumennettaessa se saattaa hajota räjähdysmäisesti. 2,4-Dinitrotolueenin nitroryhmät voidaan pelkistää aminoryhmiksi ja muodostuva tuote riippuu käytetystä pelkistimestä. Käytettäessä vetyä ja Raney-nikkeliä tai rautaa muodostuu 2,4-tolueenidiamiinia, tina(II)kloridin avulla tai happaman sinkkikloridin avulla muodostuu 2-amino-4-nitrotolueenia ja ammoniumsulfidi tai vedytys platinan toimiessa katalyyttinä muodostuu 4-amino-2-nitrotolueenia. Yhdiste voidaan myös hapettaa 2,4-dinitrobentsoehapoksi kaliumpermanganaatilla.Markus Dugal: Nitrobenzene and Nitrotoluenes, Kirk-Othmer Encyclopedia of Chemical Technology, John Wiley & Sons, New York, 2005. Viitattu 15.6.2014Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 15.6.2014 2,4-dinitrotolueeni on myrkyllistä ja ärsyttää voimakkaasti hengitysteitä. Yhdiste aiheuttaa methemoglobiinin muodostumista vereen, mikä johtaa ihon sinistymiseen. Aine voi myös olla kasvaimia aiheuttavaa eli karsinogeenista. Viitattu 15.6.2014 == Valmistua ja käyttö == 2,4-Dinitrotolueenia voidaan valmistaa nitraamalla p-nitrotolueenia väkevien typpihapon ja rikkihapon seoksella. Lähtöaineena voidaan käyttää myös nitrotolueenien seosta. Tuotteeksi saadaan eri dinitrotolueenien seos, jossa suurin osa on 2,4-dinitrotolueenia. Eri isomeerit erotetaan toisistaan kiteyttämällä. Suurin osa valmistetusta 2,4-dinitrotolueenista vedytetään 2,4-tolueenidiamiiniksi, jota käytetään värien ja tolueenidi-isosyanaatin valmistuksessa. 2,4-Dinitrotolueenista voidaan valmistaa myös 4-nitro-p-toluidiinia ja nitraamalla trinitrotolueenia. == Lähteet == == Aiheesta muualla == *Tukes, Kemikaalien EU-riskinarviointi ja –vähennys: 2,4-dinitrotolueeni (pdf) *Toxin and Toxin Target Database (T3DB): 2,4-Dinitrotoluene *Kyoto Encyclopedia of Genes and Genomes (KEGG): 2,4-Dinitrotoluene *ChemBlink: 2,4-Dinitrotoluene Luokka:Nitrotolueenit
Juuso Sohlo

Juuso Sohlo (s. 3. huhtikuuta 1975 Oulu) on aktiiviuransa lopettanut suomalainen keskimatkan juoksija. Hänen seuranaan oli koko hänen uransa ajan Espoon Tapiot ja hänen valmentajanaan toimi Esko Sohlo. Kalevan kisoista Sohlo saavutti pronssia 800 metrin juoksussa vuonna 1996. Virallisissa kilpailuissa hän ei ole esiintynyt vuoden 2012 jälkeen. Hänellä on hallussaan 13-vuotiaiden Suomen ennätys 1 000 metrin juoksussa ajalla 2.42,75. == Lähteet == Luokka:Suomalaiset keskimatkojen juoksijat Luokka:Vuonna 1975 syntyneet Luokka:Elävät henkilöt
Pasilan kivilinna

Pasilan kivilinna on Kati Sinenmaan käsin rakentama linnamainen rakennelma Helsingin Pohjois-Pasilan alueella. Kivirakennelmaa ympäröi noin 200 metriä pitkä risuista, hiekasta ja mullasta tehty puolesta metristä kahteen metriin korkea aitaus, jonka sisäpuolella kivilinna sijaitsee. Alueella on jopa usean tonnin painoisia kiviä aseteltuina rakenteisiin. Silmämääräisesti arvioituna kiviä on rakenteissa jopa satoja tonneja. Sinenmaa alkoi rakentaa kivilinnaa vuonna 1995. Vuosina 1995–2008 hän myös asui linnaan rakentamassaan mökissä ympäri vuoden. Vuonna 2008 mökki tuhopoltettiin ja Sinenmaa joutui muuttamaan muualle. Liikennevirasto esti pääsyn linnaan vuonna 2016, minkä jälkeen linnaa on ympäröinyt teräsverkkoaita. Jäätyään pois Helsingin yliopistosta 1995 Sinenmaa päätyi omien sanojensa mukaan sattumalta Pasilan metsikköön, minne hän ryhtyi yksikseen rakentamaan kivilinnaansa. Hänellä ei ollut apunaan muita työkaluja kuin lapio, kanki, sorkkarauta ja lankkuja sekä putkenpätkiä, joiden avulla hän pystyi kaivamaan esille ja siirtelemään tonnienkin painoisia kiviä. Sinenmaasta ja hänen linnastaan on tehty vuonna 2005 dokumenttielokuva Kosminen näytelmä . Uudessa asemakaavasuunnitelmassa kivilinnan paikalle on suunniteltu toimistokerrostalojahttps://yle.fi/uutiset/3-10383629 ja maa- alueen omistus siirtyy Senaatti- kiinteistöillehttps://www.iltalehti.fi/iltvuutiset/a/0990a3c8-87e3-4262-8ad2-671382261f9e. == Katso myös == * Coral Castle == Lähteet == == Aiheesta muualla == * Pasilan kivilinna Facebookissa * Pasilan kivilinna Retkipaikassa * Marko Leppänen: Kodittomuuden muistomerkki , Kirkko ja kaupunki 15.10.2012. * Ulla-Maija Vilmi: Kiven vierittäjä , Vantaan Lauri 11.5.2006. * Jouni K. Kemppainen: Tunnet varmasti Suomenlinnan – onko myös Pasilan kivilinna tuttu?, HS Kuukausiliite 4.6.2016. * Pohjois-Pasilan Kivilinna - Stone Castle, Geocaching-sivusto. Luokka:Helsingin nähtävyydet Luokka:Helsingin rakennukset ja rakennelmat Luokka:Pohjois-Pasila
Antti Vainikka

Antti Vainikka (s. 6. tammikuuta 1974) on suomalainen kestävyysjuoksija, joka on edustanut vuodesta 2009 lähtien Kouvolan Urheilijoita. Hänen valmentajinaan toimivat Hannu Seppälä ja Jukka Toivola. Kalevan kisoissa Vainikka on saavuttanut 3 000 metrin estejuoksussa kaksi pronssia vuosina 1995 ja 1996. == Lähteet == Luokka:Suomalaiset kestävyysjuoksijat Luokka:Suomalaiset estejuoksijat Luokka:Vuonna 1974 syntyneet Luokka:Elävät henkilöt
Pasi Mallat

Pasi Mallat (s. 11. syyskuuta 1972 Kouvola) on aktiiviuransa päättänyt suomalainen aitajuoksija. Koko uransa ajan hänen seuranaan oli Kouvolan Urheilijat ja hänen valmentajinaan toimivat Arto Toukonen sekä Reijo Kukkonen. Kalevan kisoista Mallat on saavuttanut pronssia 400 metrin aitajuoksussa vuonna 1996. Virallisissa kilpailuissa hän ei ole esiintynyt vuoden 1998 jälkeen. == Lähteet == Luokka:Suomalaiset 400 metrin aitajuoksijat Luokka:Vuonna 1972 syntyneet Luokka:Elävät henkilöt